Spursi se dobrom igrom osvetili Mavericksima (22/5/03) - 2003-05-22
San Antonio i Dallas sada imaju po jednu pobjedu u finalu doigravanja Zapadne konferencije
U finalu doigravanja Zapadne konferencije NBA lige San Antonio je pobijedio Dallas rezultatom 119: 106 i tako izjednačio rezultat na 1:1. Četiri pobjede su potrebne za plasman u ligaško finale. Spursi su se dobrom igrom osvetili Mavericksima za poraz od prije dva dana na vlastitom terenu. Spursi su vrlo rano stvorili veliku razliku, najveća je iznosila 28 koševa razlike, koju su održavali do samog kraja. Doduše, ne uvijek 20 poena razlike, ali sasvim dovoljno da se osjećaju “komotno” i da ne naprave grešku iz prošlog susreta kada je Dallas dostigao i na kraju pobijedio domaćina koji je vodio i s preko 20 koševa razlike. Tim Duncan je ponovno bio najbolji na terenu s učinkom od 32 koša i 15 skokova. Odlično je igrao i borbeni Malik Rose s 25 poena i šest skokova, a uobičajeno dobri su bili Parker, Jackson, Ginobili, Robinson... Kod Dallasa, Dirk Nowitzki nije bio najučinkovitiji, što je rijetka pojava. Michael Finley je ubacio 29 poena uz 10 skokova, Nowitzki je imao isti broj skokova, ali uz 23 koša. Medjutim, Dallasu su nedostajali koševi Nicka Van Exela i Steve-a Nasha. Večeras je na rasporedu draft tijekom kojeg će NBA klubovi izvlačiti lutriju za pravo izbora najboljih kandidata za NBA. Ove godine sve ukazuje na to da će izbor broj jedan biti LeBron James, koji će izravno iz srednje škole u NBA dvorane. Osim LeBron manije, koja vlada košarkaškom Amerikom, treba pažnju obratiti i na Carmela Anthonya te na Darka Miličića, mladog košarkaša iz Srbije i Crne Gore. Medjutim, statistika pokazuje da ne znači uvijek da je uzimanje igrača broj jedan najbolje rješenje za neki klub. Uostalom, Michael Jordan je 1984.godine bio tek izbor broj tri. Prvi je bio Hakeem Olajuwon i njega je uzeo Houston. Pogledajte ovosezonsku situaciju: rookie, odnosno debitant, godine je košarkaš Phoenixa, Amare Stoudemire, koji je na draftu bio deveti izbor. Prvi izbor je bio kineski igrač Yao Ming. Prošle godine najbolji rookie je bio igrač Miamia Caron Butler koji je bio 10-ti na draftu. Prvi izbor je bio košarkaš Washington Wizardsa Kwame Brown koji nije čak ni u prvoj petorci momčadi koja se nije plasirala u playoff. Slično se dogadjalo i sa Richardom Jeffersonom, Shawn Marionom, Paulom Piercom, Tracy McGradyem, Michael Finley-em, Jalenom Roseom, Samom Cassellom, Latrellom Sprewellom, a i Kobe Bryant je 1996.godine bio tek 13-ti na draftu. Rijelč je igračima koji su vodeći u ligi, a koji su draftu bili ili deveti-deseti. Uglavnom, večeras ćemo saznati koji će klubovi imati pravo prvog izbora, odnosno koji će imati najviše sreće pri izvlačenju lutrije koja odredjuje tko će prvi birati. To su obično najslabije NBA momčadi, kako kvalitet ne bi išao samo u najbolje klubove. Dakle, nije za mladog košarkaša najpresudnije da bude prvi, drugi ili treći na draftu. Možda je najbolji dokaz za ovu tvrdnju slučaj Argentinca Emanuela Ginobilia. On je na prošlogodišnjem draftu bio 57-mi igrač, a sada se u dresu San Antonia, kao ključni igrač te sjajne momčadi, bori se za prvo mjesto u ligi. Nogomet: Prvi put u povijesti Kupa UEFA jedan je portugalski klub osvojio to natjecanje. Riječ je o Portu koji je u vrlo dramatičnom produžetku svladao s 3:2 škotsku momčad Celtic. Na najnovijoj FIFA-inoj ljestvici i dalje je najbolja svjetska momčad – reprezentacija Brazila. Drugi su Francuzi, Španjolci su treći, Njemci četvrti, a Argentinci peti. Hrvatska selekcija je na 26-om mjestu, što je znatan napredak u odnosu na ranija rangiranja. Američki nogometaši zauzimaju 10-to mjesto na ljestvici najboljih svjetskih nogometnih nacionalnih momčadi. Organizacioni odbor svjetskog nogometnog prvenstva, koje se treba odigrati u Njemačkoj 2006-te godine, predložio je FIFA-i da se svečanost otvaranja prvenstva održi na stadionu u Minhenu 9.lipnja, a finalna utakmica da se odigra 9.srpnja u Berlinu. Ovaj je prijedlog službeno predstavio predsjednik Organizacionog odbora – Franz Beckenbauer. Oba stadiona ispunjavaju FIFA-ine kriterije prema kojima se otvaranja i finalna utakmica moraju održati na stadionima najmanjeg kapaciteta od 60 tisuća posjetitelja.